Başûrê Kurdistanê
Ji bo maneyên din li Kurdistan (cudakirin) binêre. Başûrê Kurdistanê ew parçeya Kurdistanê ye ya ku dikeve nav sînorên dewleta Îraqê de, ew Îraq a piştî şerê cîhanê yê yekê hatiye dirust kirin. Ev herême xak û niştimanê kurda ne û piraniya şêniyan (nifosa) kurd in. Lê ev herême ji aliyê pirneteweyî û pirolî ve ji herêmên din yên Îraqê cuda ye. Di vê herêmê de jibilî kurdan, ereb, tirkmen û asûrî jî hene. Herwesa piraniya rûniştvanên herêma Kurdistana Îraqê misilman in, lê belê xiristiyan (mesîhî) û êzidî jî tê de hene. Li Başûrê Kurdistanê bajarên Hewlêr, Silêmanî, Mûsil, Kerkûk, Duhok, Xaneqîn û Zaxo hene.